
คำสั่งองค์การบริหารส่วนตำบลส้มผ่อ
ที่ 340 / ๒๕64
เรื่อง  การมอบอำนาจให้ปฏิบัติราชการแทนปลัดองค์การบริหารส่วนตำบล
................................................
		อาศัยอำนาจตามความในมาตรา ๑๕ ประกอบมาตรา ๒๕ แห่งพระราชบัญญัติระเบียบการบริหารงานบุคคลส่วนท้องถิ่น พ.ศ. ๒๕๔๒ และประกาศ ก.อบต. เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ ๒4 มิถุนายน ๒๕๔5 ข้อ 245 ภายใต้กฎหมายว่าด้วยสภาตำบลและองค์การบริหารส่วนตำบล กำหนดให้ปลัดองค์การบริหารส่วนตำบล อาจมอบอำนาจให้รองปลัดองค์การบริหารส่วนตำบล ผู้อำนวยการกอง หรือหัวหน้าส่วนราชการที่เรียกชื่ออย่างอื่นนั้น ปฏิบัติราชการแทนได้ เพื่อให้การบริหารงานและการปฏิบัติงานขององค์การบริหารส่วนตำบลส้มผ่อ เป็นไปด้วยความถูกต้อง อำนวยความสะดวกแก่ประชาชน ความรวดเร็วในการปฏิบัติราชการ และเป็นประโยชน์แก่ทางราชการ 
จึงแต่งตั้งผู้ปฏิบัติราชการแทน ปลัดองค์การบริหารส่วนตำบล ในช่วงเวลาไม่อยู่หรือไม่สามารถปฏิบัติราชการได้ จึงให้ นางสาวสุธีรา  ทองเกลียว ตำแหน่ง หัวหน้าสำนักปลัดองค์การบริหารส่วนตำบล ปฏิบัติราชการแทน

		ให้ผู้ปฏิบัติราชการแทนปลัดองค์การบริหารส่วนตำบล ปฏิบัติงานตามอำนาจ หน้าที่และรักษาผลประโยชน์ของทางราชการโดยเคร่งครัดและผู้รับมอบอำนาจจะมอบอำนาจให้แก่ผู้ดำรงตำแหน่งอื่นต่อไปไม่ได้ และให้จัดทำรายงานผลการปฏิบัติราชการแทนเสนอให้นายกองค์การบริหารส่วนตำบลส้มผ่ออย่างน้อยปีละ 1 ครั้ง

		ทั้งนี้  ตั้งแต่บัดนี้เป็นต้นไป  

